شیروان تاریخی ویلایتی

شیروان — ایندیکی آذربایجان جومهوریتینین شرقینده، خزر دنیزینین غرب ساحلی ایله کر (قفقاز) چایی آراسیندا  یئرلشن تاریخی اراضی. قدیم‌ده شیروان دربند (روسیه)دن کر (قفقاز) چایینا  دۇغرو خزر دنیزی ساحللرینده یئرلشن کیچیک بیر ویلایتین آدی ایدی. قدیم شیروان شهری بۇ ویلایتین مرکزی روْلونو اوْیناییردی. شیروانشاهلار زامانی اوْنلارا تابع اوْلان داها  گئنیش اراضیلر ده "شیروان" آدلانماغا باشلادی.

شیروان اراضیسینده ۸-جی – ۱۶-جی عصرلرده آذربایجان جومهوریتیین ان مؤهوم دؤولت قۇروملاریندان بیری- باشکندی شاماخی شهرینده یئرلشن شیروانشاهلار دؤولتی مؤوجود اوْلموش‌دور. اوْرتا عصرلرین شرق تاریخینده  بۇ ان اۇزون مدت مؤوجود اوْلموش دؤولت ایدی. www.tourism.az

 اراضیسی 
اوْرتا عصرلرده شیروان ویلایتی‌نین سرحدلری ایستیلالار نتیجه‌سینده اؤلکه‌نین اینضیباطی بؤلگوسونون دَییشمه‌سی ایله تئز-تئز دَییشیک‌لییه اۇغراییردی. بللی دؤورلرده شیروانین بیر حیصّه ‌سی آتورپاتکاننین ترکییبنه داخیل اوْلموش‌دور. بیر چوْخ حاللاردا اوْنون سرحدلری گونئی داغیستانین شهر و کندلرینه قدر گئدیب چاتیردی.

آنتیک مؤلفلر شیروانین آدینی چکمیرلر. بۇ آد ساسانیلر دؤورون‌دن معلوم‌دور.
 قایناق‌لار